טיפים קטנים ליותר תוצאות ופחות פציעות | daliastudio
טיפים קטנים ליותר תוצאות ופחות פציעות
בחרו בפעילות שגורמת לכם הנאה
זה יגרום לכם להתמיד בפעילות ויצמצם סכנת נשירה. אם הכיף שלכם הוא לרקוד- לכו לשיעור סטודיו שמשלב ריקודים עם כושר. אם אתם מפיקים הנאה משקט- לכו לשיעור יוגה או פילאטיס. אוהבים לנשום אוויר? צאו להליכה או לריצה בחוץ
התאימו אותה לגילכם ולמצבכם הגופני
יש פעילויות, בעיקר ריצה, שאינן מתאימות למבנה גוף- להבדיל משחיה ומרכיבה על אופניים. לכן כשבאים לבחור את סוג הספורט כדאי להתחשב בנתונים הבאים: גיל, מבנה גוף, ייחוד במבנה האנטומי( פלטפוס, גמישות יתר)
הציבו יעדים מציאותיים
החלטתם לקחת את עצמכם בידיים ולהתאמן? מצוין, אבל אל תקפצו גבוה מדי. האכזבה שבאה בעקבות קביעת יעד לא סביר עלולה לגרום לכם להפסיק את הפעילות לגמרי. זה בסדר להציב יעד קשוח לעוד חצי שנה, אבל חשוב שתציבו בדרך כמה תחנות ביניים מציאותיות
בחרו מקום נוח לפעילות
הירשמו למכון כושר הקרוב לביתכם או למקום עבודתכם. כך תימנעו מתרוצים כמו "זה רחוק ואני לא אספיק לחזור הביתה בזמן". ואם כבר, רצוי מכון שנמצא במרחק הליכה של 10-15 דקות. כך תרוויחו את החימום הדינמי כבר בדרך לשם
גוונו את הפעילות
הגיוון לא רק מפזר את העומס על השרירים ומפעיל קבוצות שרירים שונות ומרכיבי כושר שונים, הוא גם מונע שעמום. בקשו ממדריך הכושר לשנות את תוכנית האימונים מדי כמה חודשים. המשיכו בחיפוש כל הזמן והציבו מטרות חדשות. למשל: שלבו חדר כושר עם פעילות אירובית. צאו יום אחד להליכה, ביום אחר רכבו על אופניים, וביום אחר לכו לשחות או לשחק כדורסל עם החבר/ה
הקדישו את עשר הדקות הראשונות לחימום דינמי
חימום דינמי הכרחי לאימון יעיל ובטוח. אפשרו לשרירים ולמפרקים שלכם להתחמם כראוי והקדישו את עשר הדקות הראשונות של האימון לחימום דינמי: הליכה מהירה, ריצה קלה או ניתורים במקום, ושלבו גם סיבובי מפרקים.
צרפו שותף
עיסוק בפעילות ספורטיבית בחברה הוא גורם ממריץ שיוצר מחויבות הדדית, מפיג את רגעי השעמום ואפילו עוזר ברגעי משבר. ההליכון נראה הרבה יותר אטרקטיבי כשיש חבר במסלול הסמוך
התיעצו עם אנשי מקצוע
למה? כי יכול להיות שאתם בפול גז על ניוטרל. ובמילים פשוטות: אתם אולי מתאמנים, ואפילו נקרעים, אבל האימונים האלה אינם יעילים. כמו בשאר התחומים בחיים, גם כאן ייעוץ של איש מקצוע כמו מדריך מוסמך או דיאטן יכול לשנות את התמונה לחלוטין
העלו את העצימות בהדרגה
זה יחסוך מכם פציעות וכאבים מיותרים. רוב פציעות הספורט נגרמות כתוצאה מעלייה חדה ופתאומית בדרגת הקושי. לכן, גלו מתינות והעלו את רף העצימות לאט ובהדרגה
כואב לכם?תפסיקו
כאב הוא סוג של הרתעה, ואף ששרירים תפוסים עשוים להעיד על שיפור בכושר כאבים רבעים מעידים על מתיחה, תחילתו של קרע או עומס מוגזם. ומאותתים לכם להוריד את רמת המאמץ